અમદાવાદ: મ્યુનિ. કોર્પોરેશનના નવા પશ્ચિમ ઝોનના કાળી વોર્ડમાં આવેલા ડી કેબિન વિસ્તારમાં કલ્ચર સેન્ટર બનાવવાના કામમાં વ્યાપક ભ્રષ્ટાચાર આચરાયો હોવાનું ઓડિટ અહેવાલ પ્રકાશમાં આવતાં તંત્રમાં ખળભળાટ મચી ગયો છે. ગત તા.ર૪ ઓગસ્ટ ર૦૧રની સ્ટેન્ડિંગ કમિટીમાં ડી કેબિન વિસ્તારની ટીપી ૧૯ના ફાઇનલ પ્લોટ નંબર ૭૧ના પાર્ટ ભાગમાં કલ્ચર સેન્ટરનાં નિર્માણ માટે રૂ.૪ર.૪૩ લાખનો અંદાજ મંજૂર કરાયો હતો. ત્યાર બાદ એક મહિને સ્ટેન્ડિંગ કમિટીએ રૂ.૩૮.૮ર લાખનાં ટેન્ડરને લીલી ઝંડી આપી હતી.